Do de  Wätterbrecht ned so guet gse esch, hömmer grad aus erschts s Highlight vo de Ensle bsuecht - de Lake McKenzie. Eigentlech esches e ganz normale See imene Waud - nor - das es e Sandstrand het ond s Wasser dör das glaasklar esch. S esch wörklech wonderschön det. Jo, nochdem mer wiiter im Waud omegfahre si ond nochli Natur agluegt hei, simmer do i üses Camp. Das esch e Wage gse, wommer cha usklappe ond de e Chochi het, rondome esches Dach met Plache gmacht gse ond om di "Chochi" ome si üsi Zäut vertöut gse. Normalerwiis  si uf sonnere Tour 28 Lüüt, do aber Näbesaison esch, simmer nor 11 gse. Dör das hei de Philipp ond ech säuber üses Zäut gha, ond ned mösse met 2 andere Lüüt teile. I de erschte Nacht hets extrem fesch grägnet ond de Philipp het plötzlech gmerkt, dases ned nor osse, sondern ou enne langsam nass esch. Do mer ja Platz gha hei, simmer eifach d Mättli ond de Schlofsack vom Rand ewäg zoge ond wiiterpfuuset.